અન્નપૂર્ણાઃ શ્રી વિશ્વનાથ મંદિરથી થોડે દૂર આ મંદિર છે. ચાંદીના સિંહાસન ઉપર અન્નપૂર્ણા માતાની પિત્તળની મૂર્તિ બિરાજમાન છે. મંદિરના સભામંડપમાં કુબેર, સૂર્ય, ગણેશ, વિષ્ણુ તથા હનુમાનજીની મૂર્તિ છે. અહીં રાજા ભાસ્કરરાય દ્વારા સ્થાપિત યંત્રેશ્વર લિંગ છે. જેના પર શ્રીયંત્ર કોતરેલું છે. આ મં‌િદરની લગોલગ બીજા એક ખંડમાં મહાકાળી, શિવ પરિવાર, ગંગાવતરણ, લક્ષ્મીનારાયણ, શ્રીરામ દરબાર, રાધા કૃષ્ણ, ઉમા મહેશ તથા ભગવાન નરસિંહની મૂર્તિ છે. ચૈત્ર સુદ નોમ તથા આસો સુદ આઠમના દિવસે મા અન્નપૂર્ણાનું ભવ્ય પૂજન અર્ચન અહીં કરવામાં આવે છે.